Razina: 11

Razdjel : 041

Matični broj: 04140966

RKP: 48314

Djelatnost: 9103

OIB: 18534327031

**Bilješke uz financijske izvještaje**

Za razdoblje 01.01.2022.-31.12.2022.

1. **OPĆI DIO**

Javna ustanova ''Memorijalni centar Domovinskog rata Vukovar'' je osnovana 02.05.2013. godine po rješenju Trgovačkog suda u Osijeku, a s redovitim poslovanjem je započela 02.01.2014. godine.

Zakonom o proračunu i Pravilnikom o financijskom izvještavanju u proračunskom računovodstvu Javna ustanova ''Memorijalni centar Domovinskog rata Vukovar'' je obveznik sastavljanja financijskih izvještaja.

Javna ustanova ''Memorijalni centar Domovinskog rata Vukovar'' vodi knjigovodstvo po načelu dvojnog knjigovodstva, prema rasporedu računa iz Računskog plana koji je sastavni dio Pravilnika o proračunskom računovodstvu i računskom planu.

Ustanovu zastupa ravnatelj, Krunoslav Šeremet, dipl. ing.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**UKUPNI PRIHODI – 37.114.493,68 kn**

* Ukupni prihodi u razdoblju od 01.01.2022. do 31.12.2022. godine ostvareni su u iznosu od 37.114.493,68 kn što čini povećanje u odnosu na isto razdoblje u 2021. godini kada su ukupni ostvareni prihodi iznosili 15.442.653,00 kn.

* U promatranom razdoblju Javna ustanova ''Memorijalni centar Domovinskog rata Vukovar'' ostvarila je 6.921.964,31 kn prihoda temeljem tekućih pomoći od institucija EU koja su namijenjena za financiranje projekta Digitalizacija arhivskog gradiva iz Domovinskog rata (u strukturi ukupnih prihoda 19 %).
* Prihodi od pruženih usluga iznose 591.030,72 kn (u strukturi ukupnih prihoda 1% ), navedeno čine prihodi od zakupa restorana Istra (u iznosu od 384.000,00 kn, udio u strukturi prihoda od pruženih usluga 65%), a ostatak se odnosi na prihode od usluga smještaja u hostelu Dubrovnik, prihode od zakupa za smještaj antenskih prihvata i zakupa reklamnog prostora**.**
* Ukupni prihodi iz nadležnog proračuna za financiranje redovne djelatnosti iznose 29.601.498,65 kn što je povećanje u odnosu na isto razdoblje u 2021. godini kada su isti iznosili 8.699.593,00 kn. Navedeni prihodi sastoje se od prihoda za financiranje rashoda poslovanja i prihoda za financiranje rashoda za nabavu nefinancijske imovine.
* Prihodi za financiranje rashoda poslovanja u 2022. godini iznose 29.432.487,53 kn (u strukturi ukupnih prihoda 79 %), što čini povećanje u odnosu na isto razdoblje u 2021. godini kada su isti iznosili 8.381.397,00 kn. Prihodi za financiranje rashoda poslovanja odnose se na prihode za financiranje rashoda za zaposlene, materijalnih rashoda i financijskih rashoda.
* Prihodi iz nadležnog proračuna za financiranje rashoda za nabavu nefinancijske imovine u promatranom razdoblju iznose 169.011,12 kn ( u strukturi ukupnih prihoda manje od 1%), što čini smanjenje u odnosu na isto razdoblje u 2021. godini kada su navedeni prihodi iznosili 318.196,00 kn, a isti se odnose na prihode za financiranje nabave dugotrajne imovine, te dodatna ulaganja na građevinskim objektima.
* *Struktura*

|  |  |  |  |
| --- | --- | --- | --- |
|  | **01.01.2021.-31.12.2021.** | **01.01.2022.-31.12.2022.** | **Indeks** |
| **PRIHODI POSLOVANJA** | **15.442.653,00** | **37.114.493,68** | **240,3** |
| Tekuće pomoći od institucija i tijela EU | 6.542.579,00 | 6.921.964,31 | 105,8 |
| Prihodi od pruženih usluga | 200.481,00 | 591.030,72 | 294,8 |
| Prihodi iz nadležnog proračuna i od HZZO-a na temelju ugovornih obveza | 8.699.593,00 | 29.601.498,65 | 340,3 |

**RASHODI POSLOVANJA – 36.380.479,84 kn**

* Na dan 31.12.2022. godine ***ukupni rashodi za zaposlene*** iznose 4.219.751,14 kn dok su isti na dan 31.12.2021. godine iznosili 4.049.067,00 kn. Udio rashoda za zaposlene u ukupnim rashodima poslovanja iznosi 11%, a struktura rashoda za zaposlene je sljedeća:

- plaće za redovan rad - 3.479.415,46 kn,

- ostali rashodi za zaposlene - 189.408,93 kn. Navedeni rashodi se odnose na isplatu jubilarne nagrade, regresa, dara za dijete, božićnice, naknade za smrtni slučaj te jednokratne pomoći za rođenje djeteta

- doprinosi za obvezno zdravstveno osiguranje - 550.926,75 kn.

Razlog povećanja navedenih rashoda je povećanje osnovice za obračun plaće i drugih materijalnih prava za službenike i namještenike u javnim službama

* Na dan 31.12.2022. godine ***ukupni materijalni rashodi*** iznose 32.121.707,53 kn dok su isti na dan 31.12.2021. godine iznosili 11.124.770,00 kn. Udio materijalnih rashoda u ukupnim rashodima poslovanja iznosi 88 %, a struktura materijalnih rashoda je sljedeća :

- službena putovanja 24.805,50 kn – razlog povećanja navedenih rashoda je ublažavanje COVID mjera te održavanje seminara, simpozija, poslovnih sastanaka što zahtjeva odlazak na službeno putovanje te podrazumijeva navedene troškove

- naknade za prijevoz 225.332,89 kn – odnosi se na prijevoz djelatnika na posao i s posla, a razlog povećanja navedenih rashoda je izmjena TKU-a temeljem koje je određeno da se naknada za prijevoz usklađuje s kretanjem cijene goriva svakog posljednjeg utorka u mjesecu za umnožak postotka povećanja prosječne cijene goriva i faktora 0,7 ali samo ako se srednja cijena litre goriva Eurosuper 95 i Eurodizel, promatrana svakog posljednjeg utorka u mjesecu promijeni za više od 10 % u usporedbi sa srednjom cijenom utvrđenom posljednjeg utorka u travnju 2022. godine, a koja iznosi 12,70 kuna (1,69 eura), odnosno ako bude niža od 11,43 kune (1,52 eura) ili viša od 13,97 kuna (1,85 eura)

- stručno usavršavanje zaposlenika 19.519,60 kn - najvećim dijelom odnosi se na računovodstvene i pravne seminare, stručno usavršavanje iz područja javne nabave te seminare vezano za zaštitu na radu

- uredski materijal i ostali materijalni rashodi 66.611,40 kn - najvećim dijelom se odnosi

na opskrbu uredskim materijalom, pretplate na stručnu literaturu, materijal za higijenske potrepštine te materijal za čišćenje i održavanje, a do povećanja navedenih rashoda u odnosu na prošlu godinu došlo je zbog značajnog povećanja cijena nabavljenog materijala

- rashodi za energiju 906.943,02 kn - najvećim se dijelom odnose na troškove električne energije i plina na lokacijama, a manji dio odnosi se na trošak goriva. Razlog povećanja u odnosu na prošlu godinu je povećanje cijena energenata

- materijal i dijelovi za tekuće i investicijsko održavanje 51.431,08 kn - navedeni troškovi odnose se na materijal i dijelove za tekuće i investicijsko održavanje građevinskih objekata, postrojenja i opreme, transportnih sredstava, a najveći dio odnosi se na materijal potreban za održavanje i rekonstrukciju vanjskih eksponata. Povećanje je uslijedilo zbog nabave materijala potrebnog za održavanje vanjskih eksponata te materijala nužnog za redovno održavanje objekata, prijevoznih sredstava te strojeva i opreme MCDR Vukovar

- sitni inventar i auto gume 61.521,68 kn - navedeni troškovi najvećim dijelom odnose se na nabavu sitnog inventara za potrebe hostela budući da je stari oštećen i dotrajao

- službena, radna i zaštitna odjeća i obuća 7.435,38 kn - odnosi se na nabavu službene i zaštitne odjeće i obuće za radnike na vanjskom uređenju u skladu sa zaštitom na radu

- usluge telefona, pošte, prijevoza 91.193,96 kn - navedeni troškovi odnose se na kontinuirane troškove mobilnih telefona, fiksnih telefona, interneta i poštarine

- usluge tekućeg i investicijskog održavanja 282.208,88 kn – navedeni troškovi odnose se na redovna mjesečna i godišnja održavanja: održavanje dizala, servisiranje klima uređaja, održavanje sustava vatrodojave i plino detekcije, servis plinskog kotla, održavanje rashladnog agregata, održavanje kotlovnice, servis i popravak prijevoznih sredstava

- usluge promidžbe i informiranja 49.690,50 kn - odnosi se najvećim dijelom na nabavu promidžbenog materijala, objave prigodnih čestitki i ostalih sadržaja u novinama i na radiju

- komunalne usluge 47.003,15 kn – odnosi se na kontinuirane rashode, odvoz otpada i opskrbu vodom te dimnjačarske usluge

- najveći indeks ima stavka zakupnine i najamnine, odnosno najznačajnije povećanje je vidljivo upravo na navedenoj stavci. Ukupni rashodi za navedenu uslugu na dan 31.12.2022. godine iznose 14.254.738,56 kn što je povećanje u odnosu na isto razdoblje prethodne godine kada su isti iznosili 531.904,00 kn. Razlog povećanja navedenih rashoda je realizacija projekta „Posjet učenika osmih razreda Vukovaru“. Navedena usluga najvećim dijelom odnosi se na zakup prijevoza za nesmetano odvijanje projekta. U razdoblju od 01.01.2022. godine do 31.12.2022. godine JU MCDR Vukovar posjetilo je 42670 učenika i njihovih pratitelja. U istom razdoblju 2021. godine JU MCDR Vukovar posjetilo je 6012 učenika i njihovih pratitelja

- zdravstvene i veterinarske usluge 21.532,00 kn - najvećim dijelom odnosi se na troškove testiranja na virus SARS-CoV-2, a manjim dijelom na veterinarske usluge

- intelektualne i osobne usluge 8.196.406,18 kn – najvećim dijelom, u iznosu od 8.143.487,42 kn odnosi se na financiranje projekta digitalizacija arhivskog gradiva iz Domovinskog rata. Zaključkom Vlade RH od 04. kolovoza 2017. godine Ministarstvo hrvatskih branitelja zaduženo je za koordinaciju i provođenje poslova digitalizacije arhivskog gradiva iz Domovinskog rata. Vlada RH je na sjednici održanoj 14. veljače 2019. godine donijela Zaključak o izmjeni i dopuni gore navedenog Zaključka kojim Ministarstvu hrvatskih branitelja partner u provedbi projekta digitalizacije arhivskog gradiva iz Domovinskog rata postaje i Javna ustanova ''Memorijalni centar Domovinskog rata Vukovar'' koja će angažirati do 100 vanjskih pružatelja usluga temeljem ugovora o djelu. Projekt se financira iz izvora 561 (85%) i izvora 12 (15%). Ostatak iznosa je utrošen na usluge odvjetnika i revizije projekta odnosno usklađivanja cijena iz projekta za rekonstrukciju građevine napravljenog prethodnih godina s trenutnim tržišnim cijenama

- računalne usluge 91.175,60 kn - odnose se na mjesečno održavanje računovodstvenog programa Konto, održavanje web stranice ustanove, održavanje muzejskog programa m++, održavanje Pando Pad sustava i web hosting.

- ostale usluge 7.528.319,38 kn - odnose se na troškove prehrane u projektu „Posjet učenika osmih razreda Vukovaru“, usluge čišćenja i pranja objekata i posteljine za potrebe provedbe projekta u hostelu Dubrovnik , troškove ulaznica za muzeje koji čine sastavni dio programa posjeta djece, usluge čuvanja imovine, te registracije službenih automobila. Razlog značajnog povećanja je provođenje projekta „Posjet učenika osmih razreda Vukovaru“ u punom obujmu za razliku od prethodne godine kada se navedeni projekt provodio u smanjenom obujmu

- premije osiguranja 33.135,91 kn - odnosi se na police osiguranja službenih vozila i radnih

strojeva, osiguranje od požara, osiguranje gostiju hostela Dubrovnik, te osiguranje zaposlenih

- reprezentacija 58.154,22 kn - odnosi se na ugošćavanja i darovanja poslovnih partnera

- pristojbe i naknade 37.873,00 kn - odnosi se na turističku pristojbu sukladno ostvarenim noćenjima u hostelu Dubrovnik koji su plaćeni sa izvora 31 te sudske pristojbe

- troškovi sudskih postupaka 44.406,25 kn - odnosi se na troškove sudskih postupaka djelatnika/ bivših djelatnika radi isplate razlike plaća za razdoblje veljača 2016. do siječanj 2017. godine

- ostali nespomenuti rashodi poslovanja 22.269,39 kn – odnose se na rashode protokola

(vijenci, svijeće, cvijeće i sl. ), obilježavanje Dana sjećanja na žrtvu Vukovara i ostala obilježavanja obljetnica

* Na dan 31.12.2022. godine ***ukupni financijski rashodi*** iznose 39.021,17 kn dok su isti na dan 31.12.2021. godine iznosili 261.161,00 kn. Udio financijskih rashoda u ukupnim rashodima manji od 1 %, a iznos se odnosi na zatezne kamate po sudskim presudama
* *Struktura*

|  |  |  |  |
| --- | --- | --- | --- |
|  | **01.01.2021.-31.12.2021.** | **01.01.2022.-31.12.2022.** | **Indeks** |
| **Rashodi poslovanja** | **15.434.998,00** | **36.380.479,84** | **235,7** |
| **Rashodi za zaposlene** | **4.049.067,00** | **4.219.751,14** | **104,2** |
| Plaće (bruto) | 3.354.035,00 | 3.479.415,46 | 103,7 |
| Ostali rashodi za zaposlene | 163.592,00 | 189.408,93 | 115,8 |
| Doprinosi na plaće | 531.440,00 | 550.926,75 | 103,7 |
| **Materijalni rashodi** | **11.124.770,00** | **32.121.707,53** | **288,7** |
| Naknade troškova zaposlenima | 203.894,00 | 269.657,99 | 132,3 |
| Rashodi za materijal i energiju | 473.062,00 | 1.093.942,56 | 231,2 |
| Rashodi za usluge | 10.215.790,00 | 30.562.268,21 | 299,2 |
| Ostali nespomenuti rashodi poslovanja | 232.024,00 | 195.838,77 | 84,4 |
| **Financijski rashodi** | **261.161,00** | **39.021,17** | **14,9** |
| Ostali financijski rashodi | 261.161,00 | 39.021,17 | 14,9 |

**RASHODI ZA NABAVU NEFINANCIJSKE IMOVINE- 169.011,12 kn**

Na dan 31.12.2022. godine utrošeno je 169.011,12 kn za nabavu nefinancijske imovine dok su isti na dan 31.12.2021. godine iznosili 931.634,00 kn. Navedeni rashodi odnose se na nabavu proizvedene dugotrajne imovine, računala i računalne opreme te na dodatna ulaganja na građevinskim objektima, odnosno izradu projekta izgradnje nadstrešnice aviona i dobavu i ugradnju jarbola.

* *Struktura*

|  |  |  |  |
| --- | --- | --- | --- |
|  | **01.01.2021.-31.12.2021.** | **01.01.2022.-31.12.2022.** | **Indeks** |
| **Rashodi za nabavu nefinancijske imovine** | **931.634,00** | **169.011,12** | **18,1** |
| **Rashodi za nabavu neproizvedene dugotrajne imovine** | **-** | **-** | **-** |
| Nematerijalna imovina | - | - | - |
| **Rashodi za nabavu proizvedene dugotrajne imovine** | **289.436,00** | **109.220,72** | **37,7** |
| Postrojenja i oprema | 115.436,00 | 109.220,72 | 94,6 |
| Prijevozna sredstva | 174.000,00 | 0,00 | 0,0 |
| **Rashodi za dodatna ulaganja na nefinancijskoj imovini** | **642.198,00** | **59.790,40** | **9,3** |
| Dodatna ulaganja na građevinskim objektima | 642.198,00 | 59.790,40 | 9,3 |

**REZULTAT**

* Ukupni prihodi u promatranom razdoblju iznose 37.114.493,68 kn.
* Ukupni rashodi u promatranom razdoblju iznose 36.549.490,96 kn.
* Višak prihoda i primitaka iznosi 565.002,72 kn
* Višak prihoda i primitaka – preneseni iznosi 506.352,09 kn

Na dan 31.12.2022. godine višak prihoda i primitaka raspoloživ u sljedećem razdoblju iznosi 1.071.354,81 kn. Višak prihoda se sastoji od prenesenog prihoda prethodnih godina, odnosno neutrošenih vlastitih prihoda od pružanja usluga.

Stanje novčanih sredstava na početku izvještajnog razdoblja i na kraju izvještajnog razdoblja je 0,00 kn. Prosječan broj zaposlenih na početku i na kraju izvještajnog razdoblja je 39.

1. **BILJEŠKE UZ BILANCU- OBRAZAC BIL**

0 - Nefinancijska imovina

- na početku godine nefinancijska imovina iznosila je 99.632.263,00 kn, a na kraju godine 105.368.588,43 kn.

Javna ustanova ''Memorijalni centar Domovinskog rata Vukovar'' je tijekom 2022. godine utvrdila i evidentirala vrijednost imovine koja je u vlasništvu RH a pod upravljanjem i održavanjem MCDR Vukovar. Predmetna imovina evidentirana u bilanci i Središnjem registru državne imovine tijekom 2022. godine su Spomen dom hrvatskih branitelja na Trpinjskoj cesti i Oranica Erovac.

1 - Financijska imovina

- na početku godine financijska imovina iznosila je 1.049.997,00 kn, a na kraju godine 1.818.449,78 kn.

Potraživanja za prihode poslovanja povećana su u odnosu na prethodnu godinu iz razloga što je ostvareno više prihoda od pružanja usluga u odnosu na godinu kada su bile na snazi COVID mjere pa su samim time i potraživanja proračunskih korisnika za sredstva uplaćena u nadležni proračun povećana.

Rashodi budućih razdoblja iznose 725.434,08 kn, a isti sadrže rashode za zaposlene i režijske troškove.

9- Višak prihoda / Manjak prihoda

Višak prihoda 1.071.354,81 kn – čini zbroj viška poslovanja tekuće godine i prenesenog viška prethodne godine.

Sukladno čl.1 Pravilnika o izmjenama pravilnika o financijskom izvještavanju u proračunskom računovodstvu (NN 112/2018 ) u nastavku dajemo pregled tablica koje su obvezni dio Bilješki uz Bilancu:

1. Popis sudskih sporova u tijeku.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva sredstava** | **Početak sudskog spora** | **Napomena** |
| 1. | MCDR | Djelatnici | Tužbe radi isplate razlika u plaćama | 47.264,07 kn | obveza | 2023. god. | 2021. god |  |

1. Popis ugovornih odnosa i slično koji uz ispunjenje određenih uvjeta, mogu postati

obveza ili imovina

|  |  |  |  |  |
| --- | --- | --- | --- | --- |
| **R. br.** | **Datum primanja** | **Instrument osiguranja** | **Iznos primljeni** | **Davatelj** |
| 1. | 20.05.2015. | Bjanko zadužnica | 10.000,00 kn | Udruga hrvatskih branitelja dragovoljaca Domovinskog rata |
| 2. | 13.10.2015. | Bjanko zadužnica | 100.000,00 kn | SUHOMONT d.o.o. |
| 3. | 18.12.2015. | Bankarska garancija | 499.454,71 kn | SUHOMONT d.o.o. |
| 4. | 18.12.2015. | Bankarska garancija | 399.563,77 kn | SUHOMONT d.o.o. |
| 5. | 23.12.2015. | Bankarska garancija | 1.694.764,70 kn | SUHOMONT d.o.o. |
| 6. | 03.10.2016. | Bankarska garancija | 578.494,54 kn | SUHOMONT d.o.o. |
| 7. | 31.05.2019. | Bjanko zadužnica | 5.000,00 kn | ELEMETWEB j.d.o.o. |
| 8. | 08.01.2021. | Bjanko zadužnica | 5.000,00 kn | Applicon d.o.o. |
| 9. | 10.01.2022. | Bjanko zadužnica | 5.000,00 kn | Iliric-EKO d.o.o. |
| 10. | 13.01.2022. | Bjanko zadužnica | 500.000,00 kn | STANIĆ d.o.o. |
| 11. | 20.01.2022. | Garancija | 27.259,68 kn | Lupus Zaštita d.o.o. |
| 12. | 08.02.2022. | Bjanko zadužnica | 5.000,00 kn | Tehnostan d.o.o. |
| 13. | 27.06.2022. | Novčani polog | 3.112,00 kn | DMK SERVISI d.o.o. |
| 14. | 25.07.2022. | Bjanko zadužnica | 10.000,00 kn | TAPESS d.o.o. |
| 15. | 12.09.2022. | Bankarska garancija | 973.886,20 kn | Vincek d.o.o. |
| 16. | 15.09.2022. | Bankarska garancija | 94.292,40 kn | Pleter-usluge d.o.o. |
| 17. | 15.09.2022. | Bankarska garancija | 68.670,62 kn | Pleter-usluge d.o.o. |
| 18. | 26.09.2022. | Bankarska garancija | 42.593,25 kn | Lupus-Zaštita d.o.o. |
| 19. | 09.11.2022. | Bjanko zadužnica | 10.000,00 kn | Lupus-Zaštita d.o.o. |
| 20. | 09.11.2022. | Bjanko zadužnica | 10.000,00 kn | Lupus-Zaštita d.o.o. |
| 21. | 16.11.2022. | Bjanko zadužnica | 50.000,00 kn | Lav zaštita d.o.o. |
| 22. | 21.11.2022. | Novčani polog | 15.000,00 kn | AKD ZAŠTITA d.o.o. |
| 23. | 21.11.2022. | Bjanko zadužnica | 50.000,00 kn | Noky security d.o.o. |
| 24. | 08.12.2022. | Bjanko zadužnca | 5.000,00 kn | Obrt za proizvodnju, usluge i trgovinu, vl. Petra Čikara Mikić |
| 25. | 09.12.2022. | Bjanko zadužnica | 50.000,00 kn | Lineta d.o.o. |

- Izvanbilančni zapisi su ujedno i pregled svih ugovornih odnosa i slično koji uz ispunjenje određenih uvjeta, mogu postati obveza ili imovina u 2023. godini.

**IV . Bilješke uz IZVJEŠTAJ O PROMJENAMA VRIJEDNOSTI I OBUJMU IMOVINE I OBVEZA- OBRAZAC P-VRIO**

Povećanje u obujmu imovine od 6.029.851,43 kn odnosi se na evidentiranje vrijednosti imovine koja je u vlasništvu RH a pod upravljanjem i održavanjem MCDR Vukovar. Predmetna imovina evidentirana u bilanci i Središnjem registru državne imovine tijekom 2022. godine su Spomen dom hrvatskih branitelja na Trpinjskoj cesti i Oranica Erovac.

Smanjenje u iznosu od 24.509,33 kn odnosi se na rashodovanje dotrajale dugotrajne imovine.

1. **Bilješka uz IZVJEŠTAJ O RASHODIMA PREMA FUNKCIJSKOJ KLASIFIKACIJI- OBRAZAC RAS-funkcijski**

Prema funkcijskoj klasifikaciji rashodi poslovanja razreda 3 i rashodi poslovanja razreda 4 Javne ustanove svrstani su na 04 - Ekonomski poslovi u iznosu od 8.143.487,42 kn, 08 - Rekreacija, kultura i religija u iznosu 43.472,97 kn, 09 – obrazovanje u iznosu od 21.324.255,60 kn, a isti obuhvaćaju rashode prijevoza, prehrane te ostale rashode sličnih dopunskih usluga namijenjenih prvenstveno za učenike koji sudjeluju u projektu „Posjet učenika osmih razreda Vukovaru“ i 10 - socijalna zaštita u iznosu od 7.038.274,97 kn odnosi se na rashode za redovno poslovanje.

1. **Bilješke uz Izvještaj o obvezama- Obrazac OBVEZE**

Stanje nedospjelih obveza na kraju izvještajnog razdoblja je 733.437,80 kn i prema strukturi čini:

* Obveze za zaposlene u iznosu 385.457,11 kn (plaća za 12 mj. 2022 godine),
* Obveze za materijalne rashode 329.979,37 kn (režijski troškovi za 12 mj. 2022 godine i naknade troškova zaposlenima - prijevoz na posao, nedospjele obveze),
* Ostale tekuće obveze 18.001,32 kn (obveze za PDV, za povrat u proračun - refundacije HZZO)

LKK

Prilozi:

- Obrazac PR-RAS

- Obrazac OBVEZE

- Obrazac BIL

- Obrazac P-VRIO

- Obrazac RAS funkcijski

RAVNATELJ:

Krunoslav Šeremet, dipl. ing.

Dostaviti:

* Ministarstvo hrvatskih branitelja,
* Državni ured za reviziju,
* Pismohrana, ovdje